﻿ AUDITUL SOCIAL – O CALE SPRE DEZVOLTAREA UNUI MEDIU DE AFACERI IMPLICAT SOCIAL ADINA MIHĂILESCU amenii au început să înţeleagă faptul că nu trebuie să accepte orice aspect al „privatizării” şi că nu trebuie să O creadă orbeşte în „marile nume” cunoscute pe plan mondial, fără să le treacă printr-un proces de verificare. În industria de confecţii, de exemplu, au apărut astfel de suspiciuni, în fabricile sindicalizate, aşa cum vom vedea în materialul următor. Întâlnirile de informare, ca şi întâlnirile cu reprezentanţii lucrătorilor, sindicate, familiile angajaţilor, toate pot oferi sugestii şi pot fi un senzor eficace şi la îndemână pentru acţiuni viitoare sau în desfăşurare. Angajaţii pot vorbi convingător despre siguranţa produsului, calitatea lui, corectitudinea preţului, locuri şi condiţii de muncă, de viaţă, aspecte legate de respectarea drepturilor omului, formarea profesională, oportunităţi egale, sănătatea şi siguranţa locului de muncă, eforturile pentru un mediu înconjurător sănătos. În drumul lor investiţional, de cucerire a noi pieţe de desfacere, corporaţiile internaţionale trebuie să cunoască şi să răspundă problemelor etice, legislative, politice şi economice reglementate de ţările spre care îşi îndreaptă puterea financiară. Tocmai de aceea, responsabilitatea socială corporatistă a făcut subiectul a numeroase dezbateri în seminarii naţionale şi internaţionale. Astfel, „Drepturi şi Principii Fundamentale la Muncă” declarate de Organizaţia Internaţională a Muncii (OIM) în 1998, sau „Standardele de Muncă” definite de Organizaţia Naţiunilor Unite (ONU) şi Organizaţia Internaţională a Muncii (OIM) sunt câteva dintre preocupările organismelor internaţionale acreditate în domeniul muncii, siguranţei muncii, drepturilor, obligaţiilor şi securităţii sociale. „Drepturi şi Principii Fundamentale la Muncă”, declarate de Organizaţia Internaţională a Muncii (OIM) în 1998, cuprind: • Lipsa muncii forţate (Convenţiile OIM 29 şi 105), în care muncitorilor nu li se va cere să lase „depozite” sau actele lor de identitate la angajator. • Lipsa discriminării în muncă (Convenţiile OIM 100 şi 111). Angajarea, politicile salariale, admiterea la programele de training, politicile de promovare a angajaţilor, de încetare a contractului de muncă, de pensionare şi orice alte aspecte referitoare la raportul de muncă se bazează pe principiul oportunităţilor egale, indiferent de rasă, sex, religie, afiliere politică, apartenenţă sindicală, naţionalitate, origine socială, deficienţe sau handicap. CALITATEA VIEŢII, XVIII, nr. 1–2, 2007, p. 75–89 76 ADINA MIHĂILESCU 2 • Lipsa exploatării muncii copiilor (Convenţia OIM 138 şi 182), în care se precizează că nu va fi folosită exploatarea muncii copiilor. Va fi permisă numai munca persoanelor de peste 15 ani sau peste vârsta obligatorie de terminare a şcolii, care este mai mare. • Libertatea de asociere şi dreptul la negociere colectivă (Convenţiile OIM 87, 98). Reprezentanţii muncitorilor nu vor fi subiect al discriminării şi vor avea acces la toate locurile de muncă necesare pentru a-şi îndeplini funcţiile de reprezentare (Convenţia OIM 135 şi Recomandarea 143). Angajatorii vor avea o atitudine pozitivă faţă de activităţile sindicale şi faţă de activităţile lor de organizare. În ceea ce priveşte „Standardele de Muncă” definite de Organizaţia Naţiunilor Unite (ONU) şi Organizaţia Internaţională a Muncii (OIM), sunt prevăzute următoarele: • Lipsa muncii excesive (Convenţia OIM 1 şi 47). Durata orelor de muncă se va conforma legislaţiei în vigoare şi standardelor. În orice caz, muncitorilor nu li se va cere, în mod regulat, să muncească peste 48 de ore pe săptămână şi vor avea cel puţin o zi liberă la fiecare perioadă de 7 zile de muncă. Munca peste program se va face voluntar, nu va depăşi 12 ore pe săptămână, nu va fi solicitată în mod regulat şi va fi compensată cu rata cea mai ridicată de plată. • Plata salariului de trai (Convenţia OIM 26 şi 131, Declaraţia Universală a Drepturilor Omului a ONU, Rezoluţia 217 A (III) a Adunării Generale a ONU, din 10 decembrie 1948, Articolul 23). Salariile şi beneficiile plătite pentru o săptămână standard de muncă vor respecta cel puţin standardele minime legale sau de ramură şi vor fi suficiente pentru împlinirea nevoilor de bază ale muncitorilor şi familiilor acestora şi vor oferi un venit în plus. Nu vor fi permise deduceri din salarii, ca măsuri disciplinare. Deducerile nu vor reprezenta niciodată o asemenea sumă încât să-l determine pe angajat să primească mai puţin decât salariul minim. Toţi muncitorii ar trebui să primească în scris informaţii despre condiţiile şi particularităţile referitoare la salariu, înainte de angajare. • Siguranţa muncii. Nu se va evita îndeplinirea obligaţiilor faţă de angajaţi, prin respectarea legilor şi reglementărilor de muncă şi securitate socială ce reies din raportul legal de muncă. • Condiţii de muncă decente. Sănătate şi Securitate în Muncă (Convenţiile OIM 155, 174 şi 176 despre accidente industriale, securitate şi sănătate). Va fi acordat un loc de muncă sănătos şi igienic, vor fi promovate cele mai bune practici de sănătate şi securitate în muncă. Sunt strict interzise abuzul fizic, ameninţările cu abuz fizic, pedepsele neobişnuite, hărţuirea sexuală sau de alt tip, precum şi intimidarea din partea angajatorului. Tot în legătură cu aceste reglementări internaţionale este important să amintim şi iniţiativa Directoratului General al Comisiei Europene de a viza, în problematica responsabilităţii sociale, întreprinderile mici şi mijlocii. Acestea, prin obiectivele lor, contribuie la un mediu de afaceri sănătos şi moral, ancorat în nevoile comunităţii. Orice firmă poate avea iniţiative extraordinare în beneficiul comunităţii, dar, dacă ele nu sunt cunoscute, nu se demonstrează responsabilitatea socială, ca şi reputaţia firmei respective. Având în 3 AUDITUL SOCIAL 77 vedere iniţiativele firmelor în ceea ce priveşte piaţa, locurile de muncă, comunitatea şi mediul înconjurător, cei mai buni „ambasadori” ale acestor mişcări pot fi înşişi angajaţii, prin celelalte statuturi ale lor: de clienţi, membri ai asociaţilor de consumatori, membri sindicali, ONG, membri ai comunităţii în care trăiesc împreună cu familiile lor. Întâlnirile de informare, ca şi întâlnirile cu reprezentanţii lucrătorilor, sindicate, familiile angajaţilor, toate pot oferi sugestii şi pot fi un senzor eficace şi la îndemână pentru acţiuni viitoare sau în desfăşurare. Angajaţii pot vorbi convingător despre siguranţa produsului, calitatea lui, corectitudinea preţului, locuri şi condiţii de muncă, de viaţă, aspecte legate de respectarea drepturilor omului, formarea profesională, oportunităţi egale, sănătatea şi siguranţa locului de muncă, eforturile pentru un mediu înconjurător sănătos. Cu toate că guvernele ţărilor europene, şi mai ales ale celor din Europa de Est, armonizează legislaţia muncii în concordanţă cu cererile Uniunii Europene şi ale altor instituţii financiare internaţionale (spre exemplu, Fondul Monetar Internaţional), legislaţia din domeniul industriei de confecţii, pe care vreau să o supun atenţiei în materialul de faţă, rămâne în dezacord cu realitatea. Discrepanţa dintre reglementările actuale în materia muncii şi realitatea existentă la locurile de muncă este şocantă, uneori. Ce ne spun cifrele, pentru a ne putea da seama de amploarea dificultăţilor? Sectorul de confecţii, în care lucrează cele mai multe femei, este crucial pentru economiile din Europa de Est şi pentru cifrele de exporturi, ce se regăsesc în tabelul de mai jos: Tabelul nr. 1 Locul confecţiilor în clasamentul celor mai exportate produse ale ţărilor Europei de Est şi Turciei Locul confecţiilor în clasamentul Ponderea confecţiilor Ţara/ Anul 1980 1990 1998celor mai exportate produse în exporturile către Germania, în 1999 generale, în 1998 Turcia 6 1 1 26 - Polonia 6 0 1 8 2 România 3 4 1 24 1 Ungaria 8 9 4 12 4 Republica Cehă 10 7 7 15 * Bulgaria - - - - 1 Croaţia - - - - 1 Lituania - - - - 1 Republica Moldova - - - - 1 Slovacia - - - - 3 Slovenia - - - - 3 Ucraina - - - - 1 Sursa: Gary Gereffi: „Sistemul lohn şi schimbările tiparelor în competitivitatea internaţională în lanţul de producţie al confecţiilor”, materiale prezentat la Conferinţa „Globalizare şi muncă”, New York, 8 martie 2002, tabelul 3; Corporate Solution: Bekleidung in Osteuropa, Market Guide 2001. * nu se află între primele 4 produse de export. 78 ADINA MIHĂILESCU 4 Nivelul prea ridicat şi în continuă creştere al exporturilor din sectorul confecţii este o demonstraţie a dezindustrializării din Europa de Est şi, în particular, a degradării structurilor industriale din economia confecţiilor şi textilelor. Confecţiile au continuat să ia locul produselor cu o valoare intrinsecă mai mare. În Bulgaria, spre exemplu, confecţiile au detronat producţia de energie din topul exportului, începând cu anul 2002. Pe termen lung, şi România şi R. Moldova, ca şi celelalte ţări din Europa Centrală şi de Est, vor continua să fie atractive pentru vest, date fiind nivelul ridicat de calificare a forţei de muncă de aici, infrastructurile de apă şi energie, precum şi amendamentele politice şi legislative ale reglementărilor UE. Pe termen scurt, aderarea la UE şi scutirile vamale pentru re-importuri de produse realizate în sistem lohn vor facilita, în continuare, schimburile de la estul către vestul Europei. În continuare, vom da ca exemplu, câteva realităţi din comerţul cu confecţii: • Germania este cel mai mare importator de confecţii al Uniunii Europene şi cel mai mare importator de confecţii din Europa de Est. • Trei sferturi dintre producătorii germani produc bunuri în fostul bloc răsăritean. • Un sfert din importurile germane de confecţii provine din Europa de Est, procentul continuând să crească, în pofida unei scăderi generale a importurilor 1 . germane de confecţii • Un sfert din importurile germane de confecţii sunt rezultat al exportului pentru procesare de OPT (produse realizate în sistem lohn, n.a.), de asemenea, 2 . acest procent fiind în creştere • 80% din importurile germane de confecţii OPT îşi au originea în Europa de Est – în 1999, aproximativ 17% dintre acestea erau din Polonia şi 18%, din 3 . România • Produsele de modă fabricate prin schema OPT (lohn) sunt strategice pentru piaţa germană de desfacere, iar Europa de Est este locaţia principală a unităţilor de producţie. Cei mai importanţi furnizori de confecţii din Germania, în anul 2002 au fost: China/Hong Kong, 1,4 miliarde; Turcia, 1,3 miliarde; Polonia, 1,0; România, 0,9 4 . miliarde şi Italia, 0,8 Cei mai importanţi furnizori de confecţii din UE, în anul 2001 au fost: China/Hong Kong, 14,8 miliarde; Turcia, 6,2; Tunisia, 3,0; România, 2,8; India, 5 . 2,8, la egalitate cu ţara noastră 1 Sursa: Corporate Solution: Bekleidung in Osteuropa, Market Guide 2001, Bad Nauheim 2001, p.4-11; Textil/Wirtschaft: 6.5.1999, Nr.18, p. 74+29.4.1999, Nr. 19, p. 74+2.5.2002, Nr. 18, p. 76. 2 Idem 1. 3 Idem 1. 4 Sursa: Textil/Wirtschaft, 2, May 2002, no. 18, p. 76; Marketing and Distribution of Garments in the EU, May 2002, Hong Kong Trade Development Council, p. 56. 5 Idem 4. 5 AUDITUL SOCIAL 79 Elocvente, în sensul celor arătate mai sus, sunt rezultatele modelului de audit social efectuat pe un număr de 26 de fabrici de confecţii din România, care lucrează în sistem lohn, pentru diferite companii internaţionale de prestigiu din Germania, Franţa, Italia, Anglia, Portugalia, Spania. Pe baza celor opt criterii 6 , au rezultat următoarele date: urmărite 1. La munca liber consimţită: • muncitoarele, cele mai multe nu-şi cunosc drepturile şi au semnat în mod mecanic Contractul Individual de Muncă; • multe nu îşi ţin evidenţa orelor suplimentare pentru a şti cât au de primit pe ştatul de plată; sunt necesare prezentarea şi explicarea standardelor de muncă pentru condiţii mai bune şi scoaterea femeilor din inerţie, astfel încât să nu mai accepte tot ce li se cere la locul de muncă. 2. Lipsa exploatării copiilor: • cam în toate unităţile analizate nu s-au întâlnit cazuri de copii care să fie angajaţi. Un singur caz, la Borangicul S.A. Bucureşti, în perioada vacanţelor sunt angajaţi copii (sub 16 ani) din familii nevoiaşe, care sunt plătiţi ca şi adulţii; • de obicei, muncitoarele sunt angajate după terminarea liceului de profil (secţie), dintre cele care au făcut practică pe perioada şcolarizării; • persoanele intervievate nu ştiu să fi lucrat în unităţi cineva cu vârsta sub 18 ani. 3. Lipsa discriminării în muncă: • chiar şi acolo unde sunt femei române, maghiare, de diferite confesiuni sau religii, nu sunt probleme; • muncitoarele sunt convinse, în general, că se respectă prevederile legii privind contribuţia la pensii, asigurări sociale şi de sănătate; • nu sunt diferenţe de salarii bazate pe discriminare de gen sau etnie; • nu prea sunt şanse de promovare, nici la bărbaţi, nici la femei, iar când apare ocazia funcţionează şi relaţiile; • muncitoarelor le sunt adresate cuvinte nepoliticoase; într-un singur loc s-a înregistrat abuz fizic, dar acesta este excepţie; • în general, vizitele medicale sunt plătite de muncitoare. 4. Libertatea de asociere şi dreptul la negociere colectivă. • este necesar să se găsească lucrătoare care să-şi asume rolul de lider pentru înfiinţarea sindicatelor, acolo unde nu există; • acţiuni pentru cunoaşterea drepturilor şi standardelor de muncă; • lucrătoarele ştiu că au salarii mai mici decât merită, dar nu fac nimic, sunt într-o stare de inerţie. 6 Interviurile s-au efectuat în intervalul iunie–iulie 2004, de către persoane pregătite de Campania Haine Curate, în mai 2004. Principala sursă de informare au fost interviurile cu muncitoarele, care s-au bazat pe un ghid de interviu, propriile informaţii culese de monitori şi câteva interviuri cu organizaţiile sindicale şi non-guvernamentale. 80 ADINA MIHĂILESCU 6 5. Plata salariului minim de trai: • persoanele intervievate spun că semnează ştate de plată şi primesc un salariu mai mare decât cel minim pe economie (2 800 000 lei vechi brut) şi din industria de confecţii (3 200 000 lei vechi brut), atunci când se adaugă şi orele suplimentare; • plata salariului se face la timp şi integral; • au de lucru, dar vin comenzi neregulat, ceea ce determină, uneori, lucrul şi peste orele de program, sau sâmbătă şi duminică; • în cea mai mare parte, sunt plătite la bucată, lucrează în cel mult două ture, foarte rar tură de noapte. Lucrează două sâmbete pe lună, în program de 8 ore; • multe dintre intervievate primesc şi bonuri de masă; • veniturile familiilor lor sunt insuficiente, mai ales când au copii sau părinţi în întreţinere, chiar dacă şi soţii lor lucrează, banii sunt puţini. Ar avea nevoie de minimum 5-6 milioane lei vechi lunar pentru a se descurca. 6. Lipsa orelor excesive de muncă: • se muncesc 8 ore/zi, cinci zile pe săptămână plus două sâmbete pe lună; • au pauză de 30–40 minute; • concediul de odihnă se plăteşte între 15 şi 21 de zile. 7. Sănătatea şi securitatea în muncă: • dacă se simt rău, apelează la salvare, acolo unde nu există puncte de prim- ajutor şi se poate întrerupe munca cu concediu medical, în funcţie de boală, dacă este cazul; • se plătesc concediile medicale, conform legii; • grupurile sanitare sunt insuficiente şi nu întotdeauna curate, mersul la toaletă nu este restricţionat; • lumina este suficientă, dar sunt scame, zgomot, praf, scaunele nu sunt ergonomice; • temperatura de obicei este prea ridicată, vara şi bună, iarna; • există extinctoare, în caz de incendiu; • nu primesc echipament de lucru; • nu ştiu să existe comitet de sănătate şi securitate a muncii. 8. Raport de muncă legal: • au Contract Individual de Muncă permanent, cu plata contribuţiilor la asigurările sociale şi de sănătate; • îmbunătăţiri dorite: aer condiţionat, scaune ergonomice, aspiratoare de praf şi scame, salarii mai mari, plata orelor suplimentare, echipament de lucru; • nu cunosc codurile de conduită, nu au observat vreo preocupare a administraţiei în acest sens. În concluzie, modul de funcţionare a companiilor multinaţionale în România şi posibilitatea unor litigii cu acestea sunt încă subiecte extrem de delicate. Doar foarte recent, oamenii au început să înţeleagă faptul că nu trebuie să accepte orice 7 AUDITUL SOCIAL 81 aspect al „privatizării” şi că nu trebuie să creadă orbeşte în „marile nume” cunoscute pe plan mondial, fără să le treacă printr-un proces de verificare. În industria de confecţii, de exemplu, au apărut astfel de suspiciuni doar în fabricile sindicalizate. Recent, şi investiţiile străine au scăzut, ceea ce înrăutăţeşte şi mai mult salariile muncitorilor, determinându-i pe aceştia să accepte orice condiţii de muncă şi să se simtă norocoşi că au un serviciu. În „Cartea verde” a Comisiei Comunităţii Europene se afirmă nevoia de urmărire şi a altor obiective decât creşterea economică: ameliorarea calităţii vieţii, a condiţiilor de muncă, protecţia mediului etc. „Este posibil ca simpla existenţă în întreprindere a procesului de decizie cu o bază mai largă şi mai democratică decât la ora actuală să garanteze realizarea acestor obiective”. Carta Socială Europeană stipulează, prin două articole, că „lucrătorii au dreptul de a fi informaţi şi consultaţi în cadrul întreprinderii” (art. 21) şi „au dreptul de a participa la determinarea şi ameliorarea condiţiilor de muncă şi a mediului de muncă din cadrul întreprinderii” (art. 22). În ţările europene dezvoltate este promovată, mai ales în cadrul doctrinelor şi guvernărilor social-democrate şi al sindicatelor, asocierea între umanizarea condiţiilor de muncă şi coparticiparea la luarea deciziilor. APLICAŢIE DE AUDIT SOCIAL, ÎN ROMÂNIA Interviurile s-au efectuat în intervalul iunie–iulie 2004, de către persoane pregătite de Campania Haine Curate în mai 2004. Cercetarea a fost organizată de ONG AUR-ANSRU din România, iar indicatorii folosiţi au fost următorii: 1. Munca liber consimţită. 2. Lipsa exploatării copiilor. 3. Lipsa discriminării în muncă. 4. Libertatea de asociere şi dreptul de negociere colectivă. 5. Plata salariului minim de trai. 6. Lipsa orelor excesive de muncă. 7. Sănătatea şi securitatea în muncă. 8. Raportul de muncă legal. Chestionarele au fost completate de monitori, cercetători, persoane calificate şi cu experienţă, care au ştiut să-şi apropie subiecţii, destul de reticenţi şi temători, de altfel, pentru a putea obţine informaţii cît mai multe, corecte, lipsite de subiectivism. S-a mers în grup de câte două persoane, astfel încât una dintre persoane să poată nota toate informaţiile menţionate, iar cealaltă să surprindă reacţiile spontane şi să ofere încredere pentru apropierea de respondent. După fiecare vizită în care s-au efectuat interviuri a avut loc o mică şedinţă de grup între cercetători pentru completări, confruntări de idei, de situaţii pe teren, 82 ADINA MIHĂILESCU 8 în vederea diminuării, pe cât posibil, a eventualelor probleme apărute şi găsirea în comun a soluţiilor pentru evitarea acestor probleme, ulterior. 7 Metodologia s-a bazat pe un chestionar. Acesta a fost aplicat în unităţi productive care lucrează pentru diferite firme de confecţii şi textile (mărci) din Germania, Franţa, Italia, Anglia, Portugalia, Spania. Comun tuturor acestor unităţi este sistemul de producţie lohn. Fabricile în care s-a discutat cu muncitorii sunt din toate zonele geografice ale ţării, urmărindu-se şi o reprezentativitate la nivel naţional: Bucureşti (12), Râmnicu Sărat (2), Cluj Napoca (3), Iaşi (4), Turnu Severin (1), Rădăuţi (1), iar, în ceea ce priveşte sindicatele sau firmele filantropice, au fost selectate din Alba Iulia (1) şi Cluj Napoca (2). Chestionarele au fost completate numai de către monitori şi cercetători, evitându-se completarea acestora de către respondenţi. Motivele acestei opţiuni au fost: • obţinerea unor date cât mai complete cu putinţă; • modul de punere a întrebării de către monitor să nu genereze îndoieli sau ambiguităţi în acordarea răspunsului de către intervievat; • evitarea unor răspunsuri superficiale şi atingerea punctelor esenţiale, prin răspunsuri; • evitarea non-răspunsurilor care, din punctul de vedere al prelucrării, se consideră şi ele răspunsuri. STUDIU DE CAZ Societatea de Confecţii Introducere Sistemul adoptat de conducerea unităţii este lohn în totalitate. Acest sistem este în acord cu clienţii pentru care se lucrează. Cam 40% dintre comenzi se realizează cu materiale şi accesorii din ţară, respectiv din România, dar cu acordul clientului, de la firme acceptate de aceştia sau, altă situaţie, din import. Pentru restul de 60% din comenzi, fabrica cumpără accesorii (aţă), dar respectând codurile impuse de client, pentru fiecare accesoriu în parte. Clienţii firmei de confecţii sunt din ţările: Suedia, Franţa, Olanda, Germania, Anglia, de altfel, branduri foarte cunoscute. Firma de confecţii lucrează confecţii grele pentru bărbaţi, cum ar fi: pantaloni, sacouri, paltoane, pardesie, dar şi pantaloni şi sacouri prespălate şi cu broderie, iar pentru femei: pantaloni, sacouri şi paltoane. Producţia se cifrează la 3 unităţi de sacou/palton, a 40 000 bucăţi, pe lună şi 4 unităţi pantalon, a 100 000 bucăţi, pe lună. 7 Metodologia folosită în cercetare a fost aplicată pentru prima dată în România, fiind solicitată la redactarea Raportului final pentru ţara noastră, în calitate de expert. 9 AUDITUL SOCIAL 83 Capacitatea maximă de producţie ar fi cam 50 000–55 000 bucăţi, pe lună, la sacouri şi 120 000 bucăţi pantaloni, pe lună. La Societatea de confecţii îşi desfăşoară activitatea, cu contract de muncă pe termen nelimitat, 1 060 de muncitori împărţiţi pe şapte secţii. Dintre aceştia, cele mai multe sunt femei (90%). Discuţiile despre încadrarea lor la locurile de muncă şi condiţiile de muncă oferite de firmă s-au desfăşurat individual (cu fiecare muncitor în parte), iar la ceea ce au spus muncitorii s-au adăugat opiniile persoanei (monitor, cercetător) care a realizat interviul şi a vizitat, cu această ocazie, unitatea de producţie. Informaţii despre condiţiile de muncă Au fost intervievaţi şase muncitori, dintre care, cinci femei cuprinse între 22 şi 47 ani şi un bărbat cu vârsta de 35 ani. Studiile pornesc de la opt clase, la două dintre muncitoare, restul cu liceu şi un an şcoală de confecţioneri, iar bărbatul are liceul finalizat plus şcoala de maistru confecţioner. Vechimea în fabrică este mare, de peste 15 ani (chiar şi din 1975, deci 30 ani); singura cu vechime mică este tânăra de 22 ani, angajată din 2002. O parte dintre angajaţi au dat probe practice înainte de angajare şi una singură a urmat cursuri de croitorie la o firmă de stat. Posturile pe care le ocupă, în raport şi cu pregătirea profesională sunt: ambalator de produse finite, cusător (aplicator buzunare şi nasturi), şef de schimb la unitatea de sacouri şi controlor de calitate la sacouri. În ceea ce priveşte standardele de muncă, le prezentăm detaliat pe fiecare în parte: a. Munca forţată şi obligatorie Muncitorii au libertate de mişcare, în sensul de a intra sau părăsi locul de muncă. Fiecare secţie are pază proprie împotriva încercărilor de furt. Dacă apar îmbolnăviri sau cazuri de sarcină, există posibilitatea de a-ţi lua zile libere, fără avizul medicului şi, de asemenea, ai posibilitatea de a-ţi da demisia de la locul de muncă, ţinând cont de reglementările legale. b. Discriminarea pe motiv de religie, rasă, sex sau alte cauze relevante, de ordin social Discriminare nu există, mai apar nemulţumiri la operaţiunile împărţite de şefii de secţie. Criteriile de recrutare, promovare şi educare a personalului se realizează prin anunţuri la sediul societăţii şi în ziarele centrale, unde se caută persoane deja calificate. Ca maiştrii, predomină femeile, 12 la număr şi doar doi bărbaţi, pe aceeaşi poziţie. Nu apar diferenţe de salarizare la executarea aceleeaşi munci, indeferent că eşti bărbat sau femeie. Totuşi, bărbaţii care sunt pe poziţia de maiştrii, şi nu numai aceştia, ci şi ceilalţi bărbaţi din fabrică fac avansuri sexuale muncitoarelor. Nu s-au semnalat cazuri de muncitoare concediate, după ce au devenit însărcinate. 84 ADINA MIHĂILESCU 10 c. Munca efectuată de copii Există doar trei muncitori cu vârste cuprinse între 16 şi 18 ani, care lucrează la magazia de auxiliare. Ei lucrează 40 de ore pe săptămână şi nu sunt condiţii periculoase pentru ei, ca persoane fizice, sau pentru vârsta lor, având în vedere lipsa de experienţă practică. Sub această vârstă, nu există angajaţi. d. Dreptul de organizare şi negociere colectivă În Societatea de confecţii îşi desfăşoară activitatea un sindicat. Aici au loc întâlniri periodice, unde se discută obţinerea de către muncitori a unor salarii mai mari sau a unor prime de Paşti, de Crăciun, precum şi condiţii de muncă mai bune. În cadrul sindicatului activează marea majoritate a salariaţilor, circa 900 de membri. Unitatea a încheiat cu toţi angajaţii contract colectiv de muncă. Poziţia dintre sindicat şi managementul firmei este de colaborare. Se poate spune, totuşi, că unii dintre muncitori sunt nemulţumiţi de activitatea sindicală, deoarece nu luptă suficient pentru crearea unor condiţii mai bune de muncă, cum ar fi: vestiare, care în prezent lipsesc, duşuri şi un loc al firmei unde să poţi lua masa. În istoria societăţii a fost semnalată o singură grevă, în anul 1991, când societatea s-a privatizat prin metoda MEBO, ea transformând muncitorii angajaţi şi în acţionari. e. Salarii În cadrul firmei, muncitorii sunt plătiţi la normă/zi, astfel că un muncitor cu o viteză medie de lucru poate câştiga salariul minim pe economie. Indiferent de poziţia ocupată în fabrică, experienţă şi vechime, un ambalator produse finite, un cusător, şef de schimb sau controlor de calitate obţin acelaşi salariu la angajare, 3 100 000 lei vechi/lună. Salariul de bază, muncitorii îl cifrează între 3 200 000 şi 5 000 000 lei vechi/lună. Nu se acordă bonusuri pentru productivitate în muncă sau atingerea ţintei, deoarece abia se realizează norma. Doar în situaţia când se depăşeşte norma, se câştigă în plus. Ca alocaţii suplimentare primesc tichete de masă şi bilete de odihnă şi tratament cu 50% reducere. Munca suplimentară se plăteşte la fel ca munca normată. Salariul mediu, declară intervievaţii, este între 6 şi 7,5 milioane lei vechi. În luna când s-au făcut interviurile, muncitorii câştigaseră între 3,3 şi 6 milioane de lei vechi. În ultima jumătate a anului, câştigurile s-au poziţionat pe la 3,1 şi 5,5 milioane lei vechi, iar în ultimul an, între 3 şi 5 milioane lei vechi. Salariul se consideră insuficient traiului de zi cu zi, mai ales când ai şi persoane în întreţinere. Pentru a-şi acoperi cheltuielile, unii angajaţi mai primesc ajutoare în bani sau în produse agroalimentare de la părinţii lor, dar cei mai mulţi nu au acest ajutor. Pentru a putea acoperi un nivel minim decent, angajaţii ar avea nevoie de la 8 la 15 milioane lei vechi/ persoană, iar o familie medie, doi adulţi cu doi copii în întreţinere, spun ei că ar avea nevoie în Bucureşti de 25 până la 30 milioane lei vechi/lună. Prin comparaţie cu alte fabrici cunoscute de intervievaţii noştri, salariile plătite muncitorilor sunt la fel cu al celorlalte societăţi de pe platforma industrială. Nu au existat întârzieri vreodată la plata salariilor sau la plata orelor suplimentare, 11 AUDITUL SOCIAL 85 plata acoperind toate orele de muncă prestate, în acest sens nefiind nici o plângere din partea angajaţilor. În medie, din salariu se consumă 30% pentru casă, 30% pentru mâncare, 10% haine şi alte necesităţi, 10% transport, sănătate şi educaţie, 10% distracţie, 10% economii, la altele, nimic menţionat 0%. f. Orele de muncă Săptămâna de lucru este de 40 de ore, desfăşurate pe două ture: dimineaţa, între 6 şi 14 şi după amiaza, între 14 şi 22. Numărul mediu de ore suplimentare de muncă pe săptămână sunt de 6 până la 7. În general, nu se refuză lucrul peste program, de teama de a nu fi dat afară. Pe săptămână se muncesc 5 zile, dar şi 6 zile cam o dată la două săptămâni, deci două sâmbete pe lună. O singură dată s-a întâmplat să lucreze 7 zile din săptămână, având o comandă de furnizat în timp scurt. Concediul de odihnă este plătit. Numărul de zile variază între 18 şi 21, după vechimea în câmpul muncii. Nu au plângeri de făcut cu privire la orele de muncă, dar se plâng de oboseală, atunci când se adună prea multe ore suplimentare. g. Sănătate şi securitate Pe platforma industrială se află o Policlinică cu medici şi asistente permanente în caz de accidente, îmbolnăviri etc. Salariaţii se pot adresa cadrelor medicale oricând, dacă se simt rău, nefiind reţinuţi de şefii direcţi sau alte cadre din conducere. Ei au acces la serviciul medical, atunci când este cazul, nu plătesc acest serviciu şi primesc concediu medical plătit, în funcţie de gravitatea bolii. Societatea oferă indemnizaţie de maternitate în litera legii. Iluminarea spaţiului din fabrică este suficientă. În ceea ce priveşte temperatura, vara este foarte cald, se deschid ferestrele pentru aerisire şi iarna este bine, existând sistem de încălzire. Mai rău este că nu au mască pentru gură şi nas contra prafului din interior. Se oferă apă minerală, vara, la călduri excesive de 38 grade Celsius. Nu s-au semnalat cazuri de îmbolnăviri din cauza muncii desfăşurate, dar mai apar dureri de coloană vertebrală la persoanele mai sensibile. De asemenea, nu au fost cazuri de accidente. Ca îmbunătăţiri privind sistemul de sănătate şi securitate a muncii, în ultimii cinci ani, oamenii semnealează îmbunătăţiri la toalete, acestea existând la nivelul fiecărei secţii, atât pentru femei, cât şi pentru bărbaţi. Sunt dotaţi cu extinctoare şi patru ieşiri accesibile pe scări, pentru situaţii de incendiu. Ca spaţiu pentru servirea mesei, există pe platformă o cantină destul de mare, curată, încăpătoare, pentru circa 50 de persoane. Respondenţii au declarat că nu au de făcut plângeri cu privire la sistemul de sănătate şi securitate a muncii în fabrica unde lucrează, însă menţionează necesitatea unor vestiare, locuri de luat masa şi duşuri pe fiecare secţie. h. Raportul de muncă Cei care lucrează aici au vechime de peste 10 ani (chiar de 30 ani). Au şi un caz cu vechime mică, la o tânără de 22 ani, angajată de 3 ani şi jumătate. 86 ADINA MIHĂILESCU 12 Contractele de muncă sunt pe durată nedeterminată şi nu au existat situaţii de „muncă temporară pe perioade mai lungi de timp”. i. Codul de Conduită Toţi respondenţii nu cunosc ce este acela un Cod de practici şi nici nu au idee dacă există aşa ceva în firmă, nici măcar un text al unui cod şi nici managerul nu-şi aminteşte să-i fi informat. În legătură cu vizita unor clienţi sau persoane autorizate pentru audit social au declarat că au văzut doar clienţi în fabrică, în vizită, dar nu au cunoştinţă despre audituri. Nu li s-au luat interviuri de către persoane străine fabricii şi nu au observat îmbunătăţiri sau alte acţiuni corective, în urma vreunei vizite. Îmbunătăţirile făcute au fost stabilite de conducere şi executate independent de vizite sau clauze/ condiţionări impuse din afară. Mecanismul de adresare a plângerilor, în cazul nerespectării drepturilor legale şi condiţiilor de muncă este următorul: respondenţii se adresează, mai întâi, şefului direct şi sindicatului din societate, apoi depun o cerere la secretariatul/ conducerea firmei. Informaţii despre auditul realizat în fabrică În ultimii ani, în Societatea de confecţii s-au efectuat trei audituri sociale, în următoarea ordine: – în 2003, de către clienţii din Franţa şi Anglia, ultimul menţionat prin intermediul unei firmei din Germania, dar care are reprezentanţă de audit în România, prin aceasta efectuând controlul social. – în 2004 de către clientul din Suedia, audit efectuat de o firmă din ţara lor. Auditul este anunţat din timp. Auditorul este însoţit întotdeauna de managerul societăţii. Durata controlului este de o zi, iar discuţiile cu managerul nu depăşesc două ore. Se foloseşte o listă, aşa-numita check-list, de cele mai multe ori fiind o persoană, rareori fiind două persoane trimise de clienţi. Muncitorii sunt intervievaţi în interiorul fabricii, în prezenţa managerului societăţii. Ca metodologie folosită de echipa ce execută auditul, menţionăm trei tipuri: Metodologia de control a firmei de audit din Franţa Etapa 1: controlul făcut, efectiv, de unitate – respectarea tabelelor impuse, ce cuprind cantităţile ce trebuie controlate (pe culoare, mărime) din total lot. Etapa 2: – stabilirea loturilor ce se verifică în funcţie de defecte: minore, majore şi critice, rezultând cantităţile admise de baremul impus (cele critice se aruncă). În concluzie, clientul a transferat o parte din sarcini fabricantului, iar apoi el vine şi face un control prin sondaj. 13 AUDITUL SOCIAL 87 Metodologia după sistemul ISO 9001/2000 Societatea are structura de sindicat: 960 de membri, din totalul de 1160. Au contract colectiv de muncă. Structura salariaţilor fiind următoarea: muncitori, 996, conducere, 14, funcţii executive, 96 şi personal indirect productiv, 54. Metodologia firmelor KENZO şi GIVENCHY Acestea trimit echipamente speciale pentru anumite produse. După terminarea producţiei, îşi retrag echipamentul sau sunt şi situaţii când i-l vând fabricantului, în urma unor negocieri, la un preţ mai mic. Nu există coduri de conduită, muncitorii neştiind de existenţa acestora. Drepturile lor sunt stipulate în contractul colectiv de muncă, stabilit prin negociere între managementul firmei şi sindicat, iar sindicatul poate face o instruire, în acest sens, fiind în cunoştinţă de cauză. În ultimii doi ani s-au produs următoarele modificări majore în condiţiile din fabrică: renovarea faţadelor şi birourilor pentru şefi, dar acestea nu s-au executat în urma presiunii sau auditului social. Aceste acţiuni corective au fost suportate de comun acord între managementul societăţii de confecţii din Bucureşti şi client(i). Impresii generale ale persoanei (persoanelor) care efectuează verificarea şi care se manifestă prin observare directă la faţa locului. În cazul Societăţii de confecţii, există patru secţii mai spaţioase şi trei mai înghesuite, în consecinţă, deplasarea între diferite locuri de muncă este suficientă în cele patru secţii şi insuficientă în celelalte trei. Fabrica nu este aranjată şi nici curată. Atmosfera de lucru este normală, fără stres. Au pază proprie prin delegarea unor persoane din fiecare secţie pentru control şi pază în caz de furt. Nu se lasă impresia muncii sub tensiune mare sau impresia de teamă a muncitorilor de a se uita în altă parte. Se poate discuta cu muncitorii, aceştia vorbesc între ei, pot merge liber la toaletă sau cabinetul medical în cazul îmbolnăvirilor sau accidentelor. Mai apar momente tensionate când sunt erori de producţie, însă se respectă limita bunului simţ. Salariaţii nu au cantină proprie, dispun de 8 toalete curate, separate bărbaţi/ femei, patru la unii şi patru la ceilalţi. În firmă, 10% dintre angajaţi sunt bărbaţi, restul de 90%, femei. Mai au în dotare un cabinet medical în curtea fabricii, cu doctor şi asistentă permanentă. Maşinile de cusut au protecţie pentru ace, însă cei care croiesc la sala de croi nu au mănuşi de protecţie. Fabrica este iluminată suficient natural, iar la iluminatul artificial se foloseşte neon. Aerisirea se face prin deschiderea geamurilor, nefiind suficientă. În fabrică este praf, iar pe hainele şi părul muncitorilor se pot observa scame. Lucrătorii nu sunt protejaţi cu echipament de praf, pentru gură şi nas. Fabrica are şapte ieşiri, cu o scară de urgenţă, indicată în mod clar, fără un sistem de iluminat special în caz de urgenţă, dar cu accesibilitate, pentru aşa ceva. Au şi extinctoare, zece bucăţi. Salariaţii primesc apă minerală când este cald, în rest apă de la robinet. Nu au fost semnalate cazuri de muncitori sub vârsta legală de angajare. 88 ADINA MIHĂILESCU 14 CONCLUZII, ÎN URMA APLICAŢIEI 1. Importanţa interviurilor cu muncitorii, într-un audit • Planează o oarecare suspiciune în ceea ce priveşte siguranţa muncitorilor, în timpul dialogului, cât şi a sincerităţii răspunsurilor. • Întrebările la care intervievaţii au trebuit să răspundă au fost legate de formele de angajare, respectiv dacă acestea se încadrează în litera legii; dacă se respectă ziua de salariu; dacă se câştigă salariul minim pe economie; dacă unitatea are şi salariaţi sub 18 ani; dacă acestora li se acordă concediu suplimentar de trei zile şi dacă lucrează şase ore pe zi. Tot aceştia îşi pot completa studiile dacă doresc acest lucru. Cât timp lucrează salariaţii de peste 18 ani într-o zi, dar într-o lună? 2. Implicarea actorilor sociali în procesul de audit În aceste audituri efectuate în România au fost contacte, în afara firmelor care au audit social, şi sindicatele, fără o implicare a acestora înainte, în timpul sau la încheierea auditului social. Poate ar fi fost şi mai interesant ca rezultat al studiului contactarea şi altor actori sociali, cum ar fi organizaţiile nonguvernamentale, autorităţile guvernamentale, alte asociaţii ale oamenilor de afaceri, firme filantropice etc. 3. Raportarea rezultatelor auditului Rezultatele auditului sunt prezentate companiei sub formă scrisă. La el are acces numai managementul firmei monitorizate, nefiind accesibil muncitorilor şi poate nici sindicatelor. Consecinţă a vizitelor de audit, au fost solicitate şi acţiuni corective, în funcţie de societate şi problemele apărute, cu scopul rezolvării punctelor nerespectate din codul de conduită al clientului. Toate aceste acţiuni corective au avut loc după încheierea auditului. 4. Acţiuni (reacţii) ale managementului. Înainte de audit, managementul face curăţenie în fabrică, este posibil să dea şi instrucţiuni muncitorilor şi, în plus, verifică dacă sunt respectate cerinţele Companiei Haine Curate. Auditorii merg pe elementul-surpriză, neştiind dinainte ce muncitor va fi intervievat. În felul acesta, managementul nu-şi poate pregăti salariaţii cu răspunsuri favorabile lor, deoarece nu ştiu care vor fi aceste persoane. 5. Informarea muncitorilor cu privire la drepturile lor. În urma auditurilor, s-a constatat că muncitorii nu sunt informaţi de managementul fabricii cu privire la semnificaţia acestui cod şi nici cu standardele de muncă prevăzute în el. Cine întreprinde această acţiune: sindicatul. Totuşi, angajaţilor li se spune care este procedura pe care trebuie să o urmeze, în cazul când au o plângere cu privire la condiţiile lor de muncă. Această plângere se depune într-o cutie special destinată. Nu s-au făcut nici cursuri de pregătire sau de educaţie cu privire la drepturile muncitorilor, în cadrul fabricii unde îşi desfăşoară activitatea. 15 AUDITUL SOCIAL 89 eople started to understand that they shouldn’t accept every aspect of ‘privatisation’ and shouldn’t believe in ‘famous name’ P known at the international scale, without put them in a verification process. In the garment industry, for example, have appeared some suspicions, in fabrics with unions, as we shall see in the shown material. Information meetings, or meetings with workers and their liders, trade unions, employees’ families, all can offer suggestions for future actions. Employees can speak persuasively about insurance of product, his quality, right price, places and working conditions, of life, aspects in connection with respect of human rights, professional training, equal opportunities, health and a secure place of work, efforts for a healthy environment. 